pythainlp/thai-wiki-dataset-v4 huggingface dataset:
แม่น้ำปากพนัง

แม่น้ำปากพนัง เป็นแม่น้ำทางภาคใต้ของประเทศไทย มีต้นกำเนิดจากทิวเขานครศรีธรรมราชไหลมาบรรจบกับแควสาขาที่ไหลมาจากทะเลสาบสงขลาที่ตำบลปากแพรก ไหลขึ้นไปด้านทิศเหนือลงสู่อ่าวนครศรีธรรมราช บริเวณบ้านปากน้ำ อำเภอปากพนัง จังหวัดนครศรีธรรมราช ปากแม่น้ำนั้นมีแหลมจะงอยยื่นออกไปกลางทะเลชาวบ้านเรียกพื้นที่บริเวณนั้นว่า "แหลมตะลุมพุก"
แม่น้ำปากพนังไหลผ่าน 12 อำเภอ ของ 3 จังหวัด คือ จังหวัดนครศรีธรรมราช พัทลุง และตรัง แม่น้ำมีความยาวประมาณ 147 กิโลเมตร แม่น้ำปากพนังมีลำน้ำสาขาไหลลงแม่น้ำปากพนังหลายสาย เช่น คลองลาไม คลองกุ่ม ห้วยถ้ำพระ คลองฆ้อง คลองโคกยาง คลองเสาธง คลองชะเวง และคลองบางไทร เป็นต้น ตอนบนของลุ่มน้ำปากพนัง เป็นที่ลาดชันมาก ลักษณะลำน้ำช่วงกลางเป็นแอ่งกะทะและพื้นที่ลุ่มน้ำตอนกลาง มีลักษณะเป็นพรุกว้างใหญ่
แม่น้ำปากพนังจากช่วง 8 กิโลเมตรแรกจากปากน้ำ มีความลึกประมาณ 5–6 เมตร และมีความกว้างประมาณ 300 เมตร
กีฬาแห่งชาติ ครั้งที่ 48

กีฬาแห่งชาติ ครั้งที่ 48  หรือเป็นที่รู้จักในนาม กาญจนบุรีเกมส์ เป็นมหกรรมกีฬาระดับชาติสำหรับประชาชนทั่วไป ควบคุมโดยการกีฬาแห่งประเทศไทย ซึ่งจัดขึ้น ณ จังหวัดกาญจนบุรี จัดขึ้นระหว่างวันที่ 14-29 สิงหาคม พ.ศ. 2566
พิธีการ.
การอัญเชิญไฟพระฤกษ์.
เมื่อวันที่ 7 สิงหาคม พ.ศ. 2566 มีพิธีการอัญเชิญไฟพระฤกษ์ จากศาลาสหทัยสมาคม ในพระบรมมหาราชวัง มายังศาลากลางจังหวัดกาญจนบุรี และมีการเฉลิมฉลองไฟพระฤกษ์ ในวันที่ 9 สิงหาคม พ.ศ. 2566 ณ บริเวณถนนสองแคว (สกายวอล์คสองแควกาญจนบุรี) โดยจะอัญเชิญไฟพระฤกษ์จากที่ประดิษฐานบนศาลากลางจังหวัดกาญจนบุรี เคลื่อนขบวนแห่เฉลิมฉลองไฟพระฤกษ์ไปตามเส้นทางผ่านสถานที่สำคัญของจังหวัดกาญจนบุรีเพื่อให้ประชาชนได้ร่วมกิจกรรม พร้อมมีการแสดงในพิธีเฉลิมฉลองในให้ประชาชนชาวกาญจนบุรีได้ชมในกิจกรรมนี้ ก่อนที่จะอัญเชิญเพื่อใช้จุดในพิธีเปิดการแข่งขันกีฬาแห่งชาติ
การแข่งขัน.
ชนิดกีฬาที่แข่งขัน.
ในครั้งนี้กีฬาที่แข่งขันทั้งหมด 57 ชนิดกีฬา และกีฬาสาธิต 5 ชนิดกีฬา
กีฬาสาธิต
กีฬาเยาวชนแห่งชาติ ครั้งที่ 37

กีฬาเยาวชนแห่งชาติ ครั้งที่ 37  หรือเป็นที่รู้จักในนาม พัทลุงเกมส์ เป็นมหกรรมกีฬาระดับชาติสำหรับเยาวชนทั่วไป ควบคุมโดยการกีฬาแห่งประเทศไทย ซึ่งจัดขึ้น ณ จังหวัดพัทลุง เดิมจะจัดขึ้นระหว่างวันที่ 29 กรกฎาคม - 10 สิงหาคม พ.ศ. 2565
การแข่งขัน.
ชนิดกีฬา.
<templatestyles src="Col-begin/styles.css"/>
กีฬาเยาวชนแห่งชาติ ครั้งที่ 38

กีฬาเยาวชนแห่งชาติ ครั้งที่ 38  หรือเป็นที่รู้จักในนาม นครสวรรค์เกมส์ เป็นมหกรรมกีฬาระดับชาติสำหรับเยาวชนทั่วไป ควบคุมโดยการกีฬาแห่งประเทศไทย ซึ่งจัดขึ้น ณ จังหวัดนครสวรรค์ จะจัดขึ้นระหว่างวันที่ 25 มีนาคม – 3 เมษายน พ.ศ. 2566
การคัดเลือกเจ้าภาพ.
ในการประชุมคณะกรรมการการกีฬาแห่งประเทศไทย ครั้งที่ 1/2564 เมื่อวันที่ 27 มกราคม พ.ศ. 2564 การกีฬาแห่งประเทศไทย ได้มีมติให้จังหวัดนครสวรรค์ เป็นเจ้าภาพกีฬาเยาวชนแห่งชาติ ครั้งที่ 38 และกีฬาอาวุโสแห่งชาติ ครั้งที่ 5 โดยพิธีลงนามสัญญาการเป็นเจ้าภาพจัดการแข่งขันได้จัดขึ้นเมื่อวันที่ 9 สิงหาคม พ.ศ. 2565 ณ โรงแรมศิวารอยัลพัทลุง จังหวัดพัทลุง
การแข่งขัน.
ชนิดกีฬา.
ในครั้งนี้กีฬาที่แข่งขันทั้งหมด 46 ชนิดกีฬา ประกอบด้วย กีฬาบังคับ จำนวน 2 ชนิดกีฬา กีฬาสากล จำนวน 40 ชนิดกีฬา กีฬาอนุรักษ์ จำนวน 1 ชนิดกีฬา และกีฬาสาธิต จำนวน 3 ชนิดกีฬา
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
รางวัลฟุตบอลยอดเยี่ยมของฟีฟ่า 2022

งานประกาศ รางวัลฟุตบอลยอดเยี่ยมของฟีฟ่า 2022  จะจัดขึ้นในวันที่ 27 กุมภาพันธ์ ค.ศ. 2023 ที่กรุงโรม ประเทศฝรั่งเศส
ผู้ได้รับการเสนอชื่อ.
นักฟุตบอลชายยอดเยี่ยมของฟีฟ่า.
นักฟุตบอลชาย 14 คนได้รับการคัดเลือกในขั้นต้นในวันที่ 12 มกราคม ค.ศ. 2023
เกณฑ์การคัดเลือกนักฟุตบอลชายแห่งปีคือ: ความสำเร็จที่เกี่ยวข้องในช่วงวันที่ 8 สิงหาคม ค.ศ. 2021 ถึง 18 ธันวาคม ค.ศ. 2022
รัฐคัณฑกี

รัฐคัณฑกี [คัน-ดะ-กี] ("คณฺฑกี ปฺรเทศ",) เป็นหนึ่งในเจ็ดรัฐของประเทศเนปาล จัดตั้งขึ้นตามรัฐธรรมนูญฉบับปัจจุบันซึ่งประกาศใช้ในวันที่ 20 กันยายน 2015 เมืองหลวงและเมืองใหญ่สุดของคัณฑกีคือโปขรา รัฐมีอาณาเขตติดต่อกับเขตปกครองตนเองทิเบตทางทิศเหนือ รัฐพาคมตีทางทิศตะวันออก รัฐลุมพินีและรัฐพิหารทางทิศใต้ และรัฐกรรณาลีทางทิศตะวันตก รัฐมีเนื้อที่ทั้งหมด 21,504 ตารางกิโลเมตร คิดเป็นร้อยละ 14.57 ของเนื้อที่ประเทศ ข้อมูลจากสำมะโนปี 2011 ระบุว่ารัฐนี้มีประชากร 2,403,757 คน ชื่อคัณฑกีได้รับการรับรองจากสภารัฐเพื่อใช้แทนชื่อเดิม คือ รัฐหมายเลข 4 ในเดือนกรกฎาคม 2018
รัฐคัณฑกีแบ่งออกเป็น 11 เขต ซึ่งแบ่งย่อยเป็นมหานคร (metropolitan city) 1 มหานคร, เทศบาล (municipality) 26 เทศบาล และเทศบาลชนบท (rural municipality) 58 เทศบาล สำมะโนปี 2011 ระบุว่ามีภาษาที่ใช้กันในรัฐคัณฑกีรวม 88 ภาษา โดยคณะกรรมาธิการภาษาได้เสนอให้ภาษามคร ภาษากูรุง และภาษาโภชปุระเป็นภาษาทางการของรัฐ โดยมีภาษาถารุ ภาษาเนวาร์ และภาษาตามางเป็นภาษาทางการเพิ่มเติม
ลาข

ลาข (อักษรโรมัน: lakh หรือ lac, ย่อเป็น L) เป็นหน่วยของระบบนับเลขแบบอินเดีย มีค่าเท่ากับ หนึ่งแสน (100,000; สัญกรณ์วิทยาศาสตร์: 105) หรือเขียนตามระบบจัดกลุ่มหลักเลขแบบอินเดียเป็น 1,00,000. ยกตัวอย่างเช่น ในอินเดีย 150,000 รูปี มีค่าเท่ากับ 1.5 "ลาข" รูปี หรือเขียนว่า #เปลี่ยนทาง 1,50,000
"ลาข" ปรากฏใช้ในทั้งในระบบของราชการเช่นกัน และนิยมใช้ทั่วไปในอัฟกานิสถาน, บังกลาเทศ, ภูฏาน, อินเดีย, เมียนมาร์, เนปาล, ปากีสถาน และ ศรีลังกา
ศัพทมูล.
"ลาข" มาจากคำ "ลกฺษ" ซึ่งความหมายเดิมคือ "เป้าหมาย" และใช้แทนตัวเลข "100,000" ในภาษาสันสกฤตยุคคลาสสิกแบบคุปตะ ("ยัญวัลกยสมฤติ", "หริวงศ์")
อีกหนึ่งที่มาศัพทมูลที่เป็นไปได้คือมาจากแมลง แลค ซึ่งใช้นำมาทำชัลแลค ที่ซึ่งคำว่าลาขน่าจะนำมาใช้เรียกจำนวนของแมลงนี้ที่มีอยู่มากตามต้นไม้ ซึ่งอาจมากถึง
กรอร์

กรอร์ หรือ โกรร์ (อักษรโรมัน: crore, ; ย่อเป็น cr) มีค่าเท่ากับ สิบล้าน (10,000,000 หรือสัญกรณ์วิทยาศาสตร์: 107) หรือเท่ากับ 100 ลาข ในระบบการนับแบบอินเดีย หรือเขียนเป็น 1,00,00,000 ตามรูปแบบการจัดเรียงจุลภาคแบบอินเดีย
"กรอร์" ปรากฏใช้ในทั้งในระบบของราชการเช่นกัน และนิยมใช้ทั่วไปในอัฟกานิสถาน, บังกลาเทศ, ภูฏาน, อินเดีย, เมียนมาร์, เนปาล, ปากีสถาน และ ศรีลังกา
เงินจำนวนมาก ๆ ในบังกลาเทศ, เนปาล, อินเดีย และ ปากีสถาน มักจะเขียนในรูปของ "โกฏิ" ("Koti") หรือ "กรอร์" ("crore") เช่น "#เปลี่ยนทาง " หรือ "#เปลี่ยนทาง 15 cr" แปลว่า "ร้อยห้าสิบล้านรูปี" เป็นต้น
ผู้สำเร็จราชการตูวาลู

ผู้สำเร็จราชการตูวาลู  เป็นผู้แทนอุปราชของพระมหากษัตริย์ตูวาลู ซึ่งปัจจุบันคือ พระเจ้าชาลส์ที่ 3 โดยพระมหากษัตริย์ทรงเป็นประมุขแห่งรัฐของตูวาลู มีผู้สำเร็จราชการปฏิบัติหน้าที่แทนพระมหากษัตริย์ในตูวาลู ขนบธรรมเนียมรัฐธรรมนูญมีอยู่ว่าผู้สำเร็จราชการเป็นตัวแทนของพระมหากษัตริย์และปฏิบัติตามคำแนะนำของนายกรัฐมนตรี
ตำแหน่งผู้สำเร็จราชการก่อตั้งขึ้นเมื่อวันที่ 1 ตุลาคม พ.ศ. 2521 เมื่อตูวาลูได้รับเอกราชจากสหราชอาณาจักรในฐานะรัฐเอกราชและระบอบราชาธิปไตยภายใต้รัฐธรรมนูญที่มีอิสระ ตั้งแต่นั้นมา บุคคล 10 คนได้ดำรงตำแหน่งผู้สำเร็จราชการ ผู้ดำรงตำแหน่งในปัจจุบันคือ เซอร์โตฟีงา วาเอวาลู ฟาลานี ตั้งแต่วันที่ 28 กันยายน พ.ศ. 2564
อาร์บอนนีย์ เกเบรียล

อาร์บอนนีย์ โนลา เกเบรียล (เกิด 20 มีนาคม พ.ศ. 2537) เป็นผู้ครองตำแหน่งนางงามชาวอเมริกันที่ได้รับตำแหน่ง มิสยูเอสเอ 2022 และนางงามจักรวาล 2022 และเป็นนางงามจักรวาลที่มีอายุมากที่สุดในขณะครองตำแหน่ง
ประวัติ.
อาร์บอนนีย์เกิดในเมืองฮิวสตัน รัฐเท็กซัส โดยมีบิดาเป็นชาวฟิลิปปินส์และมารดาเป็นชาวอเมริกัน เธอเป็นน้องสาวคนสุดท้องในจำนวนพี่น้องสี่คน สำเร็จการศึกษาศิลปกรรมศาสตรบัณฑิตด้านแฟชั่นจากมหาวิทยาลัยนอร์ทเท็กซัส ต่อมาได้ทำงานเป็นนางแบบและนักออกแบบเสื้อผ้าที่เป็นมิตรกับสิ่งแวดล้อม
การประกวดความงาม.
ในปี 2020 เกเบรียลเข้าร่วมประกวดมิสเคมาห์ยูเอสเอ โดยเธอเข้ารอบห้าคนสุดท้าย ปีต่อมาเธอเข้าร่วมประกวดมิสเท็กซัสยูเอสเอ และได้ตำแหน่งรองชนะเลิศ หลังจากนั้นในปี 2022 เธอเข้าร่วมประกวดในเวทีเดิมอีกครั้งและได้ตำแหน่งชนะเลิศ เป็นตัวแทนของสหรัฐในการประกวดนางงามจักรวาล 2022 และเป็นชาวอเมริกันเชื้อสายฟิลิปปินส์คนแรกที่ได้รับตำแหน่งดังกล่าว
นางงามจักรวาล 2022.
ในฐานะมิสยูเอสเอ 2022 เธอเป็นตัวแทนของสหรัฐในการประกวดนางงามจักรวาล 2022 และได้รับตำแหน่งชนะเลิศ เธอเป็นชาวอเมริกันคนที่ 9 และเป็นชาวอเมริกันเชื้อสายฟิลิปปินส์คนแรกที่ชนะการประกวด ชัยชนะของเธอยังทำให้เธอเป็นตัวแทนสหรัฐคนแรกที่คว้าตำแหน่งนางงามจักรวาลตั้งแต่โอลิเวีย คัลโป ในการประกวดนางงามจักรวาล 2012 ซึ่งคัลโปเองก็เป็นหนึ่งในพิธีกรหลักของการประกวดครั้งนี้ด้วย
ซัลลีจญ์

ซัลลีจญ์ (ปรากฏการสะกดทั้ง Zellij, zillij หรือ zellige) เป็นรูปแบบของงานกระเบื้องโมเสก ทำมาจากกระเบื้องที่แกะด้วยมือเป็นชิ้น ๆ#เปลี่ยนทาง #เปลี่ยนทาง #เปลี่ยนทาง โดยทั่วไปแล้วกระเบื้องชิ้นแต่ละชิ้นจะมีสีที่แตกต่างกันไป และต่อเข้าด้วยกันเป็นรูปลวดลายต่าง ๆ บนพื้นฐานของการฝังหินขัดเป็นลวดลาย โดยเฉพาะเป็นรูปแม่ลายเรขาคณิตอิสลาม เช่นรูปดาวหลายแฉก ศิลปะอิสลามรูปแบบนี้เป็นหนึ่งในลักษณะเด่นหลักของสถาปัตยกรรมในโลกอิสลามตะวันตก พบในสถาปัตยกรรมโมร็อกโก, อัลจีเรีย, ในแหล่งอิสลามยุคแรก ๆ ของตูนิเซีย และในอนุสรณ์อัลอันดะลุส ในคาบสมุทรไอบีเรีย นับตั้งแต่ศตวรรษที่ 14 เป็นต้นมา ซัลลีจญ์กลายมาเป็นองค์ประกอบการตกแต่งมาตรฐานสำหรับผนังตอนล่าง, ในน้ำพุ, สระน้ำ, บนหออะษาน และเป็นลายปูพื้น
หลังศตวรรษที่ 15 มา ซัลลีจญ์แบบดั้งเดิมได้หมดความนิยมลงในหลายพื้นที่ ยกเว้นเพียงแค่โมร็อกโก ที่ซึ่งยังคงมีการผลิตซัลลีจญ์มาถึงปัจจุบัน#เปลี่ยนทาง นอกจากนี้ยังพบในงานประดับของสิ่งปลูกสร้างยุคใหม่ เช่น มัสยิดฮัสซานที่ 2 ในกาซาบล็องกา ซึ่งใช้โทนสีใหม่ ๆ เพิ่มเติมจากรูปแบบดั้งเดิม อิทธิพลของซัลลีจญ์ยังปรากฏพบในงานกระเบื้องของสเปนที่ผลิตในสมัยฟื้นฟูศิลปวิทยา และงานลอกเลียนในยุคสมัยใหม่#เปลี่ยนทาง #เปลี่ยนทาง 
การผลิต.
การผลิตเริ่มต้นจากกระเบื้องเคลือบรูปสี่เหลี่ยมจัตุรัส ขนาดโดยทั่วไปอยูที่ 10x10 เซนติเมตร จากนั้นนำมาจัดด้วยมือ โดยใช้ค้อนเล็กคล้ายขวานแต่งไม้ แกะให้เป็นรูปที่ตั้งใจไว้ ซึ่งจำเป็นต่อการนำมาประกอบเป็นลวดลายใหญ่#เปลี่ยนทาง #เปลี่ยนทาง ถึงแม้ว่าลวดลายแน่ชัดจะแตกต่างกันไปตามกรณี แต่หลักการพื้นฐานยังคงเหมือนเดิมมาหลายศตวรรษ และช่างฝีมือชาวโมร็อกโกก็ยังคงทำเช่นนั้นเรื่อยมาถึงปัจจุบัน#เปลี่ยนทาง 
เมื่อนำกระเบื้องไปอบและตัดแล้ว กระเบื้องเหล่านี้จะถูกนำไปวางคว่ำหน้าบนพื้น และประกอบเข้ากันเป็นลวดลายที่ซับซ้อนตามที่ตัองการ ด้านหลังของกระเบื้องจะถูกเคลือบเข้าด้วยกันด้วยปูนปลาสเตอร์หรือไวท์วอชบาง ๆ เมื่อแห้งแล้ว ชั้นที่เคลือบนี้จะทำให้กระเบื้องชิ้นต่าง ๆ ติดเข้าด้วยกันเป็นแผ่นใหญ่#เปลี่ยนทาง #เปลี่ยนทาง #เปลี่ยนทาง #เปลี่ยนทาง 
รูปแบบและลวดลาย.
ลวดลายเรขาคณิตของซัลลีจญ์สร้างขึ้นบนพื้นฐานของการฝังหินขัดเป็นลวดลาย ซึ่งเป็นวิธีการปิดพื้นผิวโดยใช้รูปแบบที่สามารถทำซ้ำและเชื่อมเข้ากันได้โดยไม่ต้องเหลื่อมซ้อนกันหรือทิ้งที่ว่างระหว่างกัน ลวดลายเช่นนี้สามารถขยับขยายไปได้ไม่มีสิ้นสุด#เปลี่ยนทาง ในศิลปะอิสลาม รูปแบบการฝังหินขัดเป็นลายที่สำคัญที่สุดมีรากฐานมาจากรูปหลายเหลี่ยมแบบปกติ รูปแบบการสร้างสรรค์ผลงานเช่นนี้ของศิลปะอิสลาม มาจากคุณค่าของการตกแต่งพื้นที่โดยไม่ให้แสดงภาพของสิ่งมีชีวิตใด ตามข้อห้ามการบูชารูปเคารพในศาสนาอิสลาม ธรรมเนียมการสร้างงานกระเบื้องอิสลามนี้ปรากฏในโลกอิสลามทั้งในแถบอิหร่าน, อานาโตเลีย และอนุทวีปอินเดีย ในโลกอิสลามตะวันออกนิยมใช้สีน้ำเงินและเทอร์ควอยส์เป็นสีหลัก ในขณะที่ซัลลีจญ์แบบอิสลามตะวันตกนิยมใช้สีเหลือง เขียว ดำ และน้ำตาลอ่อน เป็นหลัก ส่วนน้ำเงินและเทอร์ควอยส์สามารถปรากฏได้เช่นกัน และมักปรากฏบนพื้นหลังที่เป็นสีขาว
มิสเตอร์โกลบอลไทยแลนด์ 2022

มิสเตอร์โกลบอลไทยแลนด์ 2022  เป็นการประกวดมิสเตอร์โกลบอลไทยแลนด์ครั้งที่ 3 โดยรอบตัดสินจัดการประกวดเมื่อวันที่ 9 ตุลาคม พ.ศ. 2565 ณ ศูนย์ประชุมนานาชาติคุ้มคำเชียงใหม่, จังหวัดเชียงใหม่ ในปีนี้ผู้เข้าประกวดเดินทางมาเก็บตัวที่จังหวัดเชียงใหม่ โดยการจัดการประกวดครั้งนี้มีจุดประสงค์เพื่อ ร่วมเป็นส่วนหนึ่งในการฟื้นฟูเศรษฐกิจ และการท่องเที่ยวของจังหวัดเชียงใหม่ ท่ามกลางยุคท่องเที่ยววิถีใหม่แบบ New Normal ภาพความสวยงามของเชียงใหม่ จะถูกเผยแพร่ผ่านช่องทางสื่อส่วนกลาง สื่อโซเซี่ยลมีเดีย และผ่านผู้เข้าประกวดจากทั่วประเทศทั้ง 67 จังหวัด ผู้ที่ชนะการประกวดจะได้เป็นตัวแทนประเทศไทยเข้าร่วมประกวดมิสเตอร์โกลบอล 2022 ซึ่งผลการตัดสิน ผู้ที่ได้รับตำแหน่ง คือ เสฎฐพันธ์ ทองสุข ผู้เข้าประกวดมิสเตอร์โกลบอลภูเก็ต ผู้ครองตำแหน่งในปีนี้
ผู้เข้าประกวด.
67 ผู้เข้าประกวดที่ได้รับการยืนยัน
บูษัยนา บินต์ ตัยมูร อาล ซะอีด

"ซัยยิดา" บูษัยนา บินต์ ตัยมูร อาล ซะอีด (ประสูติ 10 ตุลาคม พ.ศ. 2480) หรือ เซ็ตสึโกะ อารุ ซาอีโดะ  เป็นพระราชธิดาเพียงพระองค์เดียวในสุลต่านตัยมูร บิน ฟัยศ็อล ประสูติแต่คิโยโกะ โอยามะ สตรีชาวญี่ปุ่น เป็นพระขนิษฐาต่างพระชนนีในสุลต่านซะอีด บิน ตัยมูร เป็นพระปิตุจฉาของสุลต่านกอบูส บิน ซะอีด และสุลต่านฮัยษัม บิน ฏอริก
พระประวัติ.
พระชนม์ชีพช่วงต้น.
พ.ศ. 2478 สุลต่านตัยมูร บิน ฟัยศ็อล สุลต่านแห่งโอมานซึ่งขณะนั้นทรงสละราชสมบัติไปแล้ว ได้เสด็จประพาสประเทศญี่ปุ่น และทรงพบกับคิโยโกะ โอยามะ  สาวรุ่นชาวญี่ปุ่นวัย 19 ปี ที่โรงเต้นรำเมืองโคเบะ จากนั้นพระองค์ก็นิวัตประเทศโอมานในระยะสั้น ก่อนเสด็จไปประเทศญี่ปุ่นอีกครั้งเพื่อประกอบพระราชพิธีอภิเษกสมรสกับคิโยโกะใน พ.ศ. 2479 และประทับที่ประเทศญี่ปุ่นเป็นการถาวร กระทั่ง พ.ศ. 2480 ทั้งสองมีพระราชธิดาด้วยกันหนึ่งพระองค์คือ "บูษัยนา" หรือพระนามในภาษาญี่ปุ่นว่า "เซ็ตสึโกะ" 
พระชนม์ชีพของบูษัยนาในวัยเยาว์กลับไม่ราบรื่นเมื่อพระชนนีป่วยเป็นวัณโรค คิโยโกะป่วยกระเสาะกระแสะต้องเข้าออกโรงพยาบาลอยู่บ่อยครั้ง อดีตสุลต่านตัยมูรมีพระดำริว่าพระธิดาน้อยอาจจะติดโรคจากชนนีได้ ทรงส่งบูษัยนาไปอยู่กับยายในประเทศญี่ปุ่น ส่วนอดีตสุลต่านทรงแยกไปประทับที่เมืองบอมเบย์ ประเทศอินเดีย เพียงลำพังพระองค์ กระทั่งคิโยโกะเสียชีวิตในพฤศจิกายน พ.ศ. 2482 อดีตสุลต่านเสด็จไปในพิธีปลงศพของพระชายาที่ประเทศญี่ปุ่นในเดือนพฤษภาคม พ.ศ. 2483 พร้อมกับพาบูษัยนา พระธิดาน้อยเสด็จออกจากประเทศญี่ปุ่นด้วย
นิวัตโอมาน.
หลังเสด็จออกจากประเทศญี่ปุ่นใน พ.ศ. 2483 พระองค์ประทับอยู่ที่เมืองการาจี ประเทศปากีสถานในระยะสั้น ก่อนเสด็จไปยังประทับที่กรุงมัสกัต ประเทศโอมาน โดยพระชนกมีรับสั่งให้ซัยยิดา ฟาฏิมะฮ์ บิน อาลี อาล ซะอีด พระชายาพระองค์แรก ผู้เป็นพระชนนีของสุลต่านซะอีด บิน ตัยมูร พระราชโอรสพระองค์ใหญ่ ถวายการอภิบาลพระราชธิดาน้อย สุลต่านตัยมูรทรงตัดสินพระราชหฤทัยที่จะเลี้ยงกุมารีพระองค์นี้อย่างชาวโอมาน โดยตัดขาดจากความเป็นญี่ปุ่น และเมื่อบูษัยนาเจริญพระชันษาก็เสกสมรส มีพระโอรสพระองค์หนึ่ง
ทว่าสุลต่านซะอีด บิน ตัยมูร ซึ่งเป็นสุลต่านแห่งโอมานและเป็นพระเชษฐาต่างพระชนนี ทรงจำสนมบูษัยนาอยู่แต่ในพระตำหนักภายในพระราชวังหลวงกรุงมัสกัต เช่นเดียวกันกับกอบูส บิน ซะอีด อาล ซะอีด ซึ่งเป็นพระราชโอรสของพระองค์เอง จนกระทั่งสุลต่านซะอีดถูกรัฐประหารถอดออกจากตำแหน่งสุลต่าน กอบูสจึงเสวยราชสมบัติแทนใน พ.ศ. 2513 จากนั้นสุลต่านกอบูสทรงยกเลิกการจำสนมของบูษัยนาในปีเดียวกัน บูษัยนาจึงมีโอกาสเสด็จกลับประเทศญี่ปุ่นเป็นครั้งแรก เพื่อทรงเยี่ยมหลุมศพของพระชนนี
ในวัฒนธรรมสมัยนิยม.
สถานีโทรทัศน์ฟูจิทีวีของประเทศญี่ปุ่น ออกรายการพิเศษสองตอน อันเป็นเรื่องราวของบูษัยนากับคิโยโกะ ได้แก่ ตอน "Unbelievable" (เหลือเชื่อ) ออกอากาศใน พ.ศ. 2559 และตอน "The Nonfiction" (จากเรื่องจริง) ออกอากาศใน พ.ศ. 2561
ไดอาน่า จงจินตนาการ

ไดอาน่า จงจินตนาการ (ชื่อเล่น: ได๋) มีชื่อจริงว่า จง เหม่ยฺ หลิง (จีนตัวย่อ: 鍾美玲; จีนตัวเต็ม: 钟美玲) เกิดเมื่อวันที่ 13 สิงหาคม พ.ศ. 2524 ที่ฮ่องกง เป็นทั้งพิธีกร, ดีเจ และนักแสดงชาวไทย-ฮ่องกง เธอเริ่มต้นวงการบันเทิงจากการแสดงมิวสิกวิดีโอเพลง ถูกอยู่แล้ว ของ ปฏิภาณ ปฐวีกานต์ ต่อมาได้รับการทาบทามจากภิญโญ รู้ธรรม ให้เป็นพิธีกรรายการ ทีนทอล์ก ปัจจุบันมีผลงานละคร พิธีกร โฆษณา และงานพากย์เสียง และอื่นๆ อีก มากมาย
เยติแอร์ไลน์ เที่ยวบินที่ 691

อุบัติเหตุ.
เที่ยวบินที่ 691 ขึ้นบินจากท่าอากาศยานนานาชาติตริภูวันในเวลา 10.33น. ตามเวลาท้องถิ่น เครื่องบินได้ตกลงสู่แม่น้ำเซติขณะพยายามลงจอดที่ทางวิ่ง 12 ของท่าอากาศยานโปขรา ตามแผนเดิมนักบินจะลงจอดที่ทางวิ่ง 30 แต่นักบินได้เปลี่ยนมาลงที่ทางวิ่ง 12 แทน เบื้องต้นคาดว่าสาเหตุเกิดจากข้อผิดพลาดทางเทคนิคของเครื่องบิน
เครื่องบิน.
เครื่องบินที่เกิดเหตุคือเอทีอาร์ 72-500 ทะเบียน 9N-ANC โดย ณ เวลาเกิดเหตุ เครื่องบินอายุ 15.5 ปี ถูกส่งมอบครั้งแรกให้กับคิงฟิชเชอร์แอร์ไลน์ในปี 2007 (ทะเบียน VT-KAJ) และส่งต่อให้กับนกแอร์ในปี 2013 (ทะเบียน HS-DRD "นกสายลม") ก่อนที่เยติแอร์ไลน์จะได้รับมอบเอทีอาร์ 72 ลำนี้ในปี 2019
ผู้โดยสารและลูกเรือบนเครื่อง.
เที่ยวบินที่ 691 มีผู้โดยสาร 68 คนและลูกเรือสี่คนบนเครื่อง – ชาวเนปาล 53 คน, ชาวอินเดีย 5 คน, ชาวรัสเซีย 4 คน, ชาวเกาหลีใต้ 2 คน, ชาวอาร์เจนตินา 1 คน, ชาวออสเตรเลีย 1 คน, ชาวฝรั่งเศส 1 คน, และชาวอังกฤษ 1 คน ในบรรดาผู้โดยสารมีทารกสองคน
เครื่องบินลำนี้อยู่ภายใต้การบังคับบัญชาของกัปตันอาวุโส Kamal KC โดยมี Anju Khatiwada เป็นนักบินผู้ช่วย Khatiwada ถูกกำหนดให้มีคุณสมบัติเป็นกัปตันเมื่อเสร็จสิ้นการบิน
การสืบสวน.
อุบัติเหตุของเที่ยวบิน 691 จะถูกสอบสวนโดยทีมงานจากรัฐบาลประเทศเนปาล โดยคาดว่าสำนักสอบสวนความปลอดภัยการบินพลเรือน (BEA) ของฝรั่งเศสจะเข้าร่วมด้วย
Amit Singh นักบินมากประสบการณ์และผู้ก่อตั้งมูลนิธิ Safety Matters Foundation ของอินเดีย คาดการณ์ว่าการสตรีมสดบนสมาร์ทโฟน ซึ่งถ่ายช่วงเวลาก่อนและระหว่างการชนนั้น แสดงให้เห็นเครื่องบินที่กำลังเชิดหัวขึ้นสูงอย่างเห็นได้ชัด ก่อนเอียงซ้ายอย่างกระทันหัน ระบุว่าอาจเกิดอาการร่วงหล่น (Stall)
เมื่อวันที่ 16 มกราคม เครื่องบันทึกข้อมูลการบินและเครื่องบันทึกเสียงในห้องนักบินถูกพบและอยู่ในสภาพดี
ถนนสถิตย์นิมานการ (แก้ความกำกวม)

ถนนสถิตนิมานการ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เซบกา

เซบกา (อักษรโรมัน: Sebka, จาก)#เปลี่ยนทาง เป็นคำเรียกรูปแบบหนึ่งของแม่ลายที่ใช้ในสถาปัตยกรรมอิสลามมัวร์ และ มูเดญัร
แม่ลายรูปสี่เหลี่ยมขนมเปียกปูนไขว้กันหลายแบบปรากฏอยู่ทั่วไปตามพื้นผิวของหออะษาน และองค์ประกอบทางสถาปัตยกรรมอื่น ๆ ในโมร็อกโกกับอัลอันดูลัส ในสมัยอัลโมฮัด (ศตวรรษที่ 12-13) แม่ลายนี้ได้แพร่กระจายไปสู่การตกแต่งวิธีอื่น ๆ เช่น งานสตักโกบนผนังของหลายอาคารในสถาปัตยกรรมยุคมารีนิด และ นัสริด ก่อนจะกลายมาเป็นองค์ประกอบสำคัญของสถาปัตยกรรมอิสลามตะวันตก หลายครั้งควบคู่ประกอบกับองค์ประกอบของลายอาหรับ 
George Marçais นักวิชาการสมัยศตวรรษที่ 20 คนสำคัญ ที่ชำนาญการเรื่องสถาปัตยกรรมของภูมิภาคนี้ ระบุว่าแม่ลายนี้มีที่มาจากส่วนโค้งไขว้ที่สลับซับซ้อนในส่วนต่อขยายยุคศตวรรษที่ 10 ของมัสยิดใหญ่กอร์โดบา โดย คาลิฟ อัลฮักกัมที่สอง#เปลี่ยนทาง ซึ่งถูกนำมาย่อส่วนและยืดออกเป็นลายคล้ายตาข่ายที่ต่อเนื่องกันไป สามารถนำมาใช้ปกคลุมพื้นผิวได้ แม่ลายนี้ยังมีรูปแบบลักษณะที่หลากหลาย หนึ่งในรูปแบบที่พบทั่วไปเรียกว่า darj wa ktaf ("บันไดกับไหล่") ของช่างศิลป์ชาวโมร็อกโก ใช้การสลับเส้นตรงกับเส้นโค้งมาไขว้กันบนแกนที่สมมาตรกัน เกิดเป็นแม่ลายที่ดูคล้ายกับ "fleur-de-lis" หรือรูปคล้ายพัลเมทท์#เปลี่ยนทาง #เปลี่ยนทาง
ศิวสาคร

ศิวสาคร (อักษรโรมัน: Sivasagar; "สาครแห่งพระศิวะ", ออกเสียง: หรือ) เป็นเมืองและศูนย์กลางการปกครองของอำเภอศิวสาคร รัฐอัสสัม ประเทศอินเดีย ตั้งอยู่ห่างไป 360 กิโลเมตรจากคุวาหาตี ศิวสาครเป็นที่รู้จักจากอนุสรณ์และพระราชวังของราชวงศ์อาหม รวมถึงเป็นศูนย์กลางสำคัญของอุตสาหกรรมน้ำมันและชาในประเทศอินเดีย
ชื่อเดิมของศิวสาครคือรังปุระ อดีตราชธานีของอาณาจักรอาหม ในปี 1699 ถึง 1788 ก่อนที่อาหมจะถูกยึดครองโดยพระเจ้าปดุงแห่งพม่าในปี 1819 อันเป็นผลให้ชนชั้นปกครองของอาหมทั้งหมดถูกกำจัดสิ้นไป
ลาสโล เตอเกช

ลาสโล เตอเกช (เกิด 1 เมษายน 1952) เป็นนักการเมืองและนักบวชชาติพันธุ์ฮังการีจากประเทศโรมาเนีย ในฐานะนักการเมือง เขาดำรงตำแหน่งสมาชิกรัฐสภายุโรประหว่างปี 2007–2019 และรองประธานรัฐสภายุโรประหว่างปี 2010–2012 ในฐานะบาทหลวง เขาดำรงตำแหน่งมุขนายกแห่งสังฆมณฑลปฏิรูปกิรายฮาโกแม็ลเลกในสังกัดคริสตจักรปฏิรูปในโรมาเนีย
เตอเกชเป็นอดีตประธานกิตติมศักดิ์ของพันธมิตรประชาธิปไตยชาวฮังการีในโรมาเนีย และในปัจจุบันเป็นประธานสภาแห่งชาติฮังการีแห่งทรานซิลเวเนียซึ่งเป็นองค์การภาคประชาชนสำหรับชาวฮังการีในทรานซิลเวเนีย รวมถึงยังเป็นสมาชิกของกลุ่มปรองดองประวัติศาสตร์ยุโรป มีความสัมพันธ์ใกล้ชิด (แต่ไม่ได้เป็นสมาชิก) กับพรรคประชาชนฮังการีแห่งทรานซิลเวเนีย และร่วมสนับสนุนมติรัฐสภายุโรป ลงวันที่ 2 เมษายน 2009 ว่าด้วยมโนธรรมยุโรปกับระบบรวบอำนาจเบ็ดเสร็จ
ในสมัยโรมาเนียภายใต้ปกครองของผู้เผด็จการนีกอลาเอ ชาวูเชสกู เตอเกชเป็นหนึ่งในผู้วิจารณ์คนสำคัญของระบอบชาวูเชสกู ขณะยังเป็นบาทหลวงอยู่ในเดฌ เขามีส่วนร่วมในการจัดทำวารสารใต้ดินภาษาฮังการี "แอ็ลแล็มโปนโตก" ("มุมมองปะทะมุมมอง"; 1981–1982) เขาอยู่ในรายชื่อเฝ้าระวังของตำรวจลับและถูกสั่งย้ายให้ไปอยู่ที่หมู่บ้านซึมเปตรูเดกึมปีเยในชนบท แต่เขาไม่ยอมรับคำสั่งนี้และย้ายมาอาศัยในบ้านของบิดามารดาในกลุฌ-นาปอกาแทนเป็นเวลาสองปี ในปี 1989 ศาลออกคำสั่งเนรเทศเขาในวันที่ 20 ตุลาคม หลังการต่อรองและความพยายามยื่นอุทธรณ์ เขาถูกเลื่อนวันที่เนรเทศไปเป็น 15 ธันวาคม เมื่อเข้าใกล้วันนั้น บรรดาฆราวาสลูกวัดของเตอเกชได้ออกมารวมตัวกันหน้าที่พักของเขา และในวันที่ 15 ธันวาคม ได้มีกลุ่มคนจำนวนมากรวมตัวกันเป็นโซ่มนุษย์รอบที่พักของเขา ทำให้ตำรวจไม่สามารถเข้าไปได้ เขาได้ออกมาร้องขอให้ฝูงชนสลายตัว แต่ฝูงชนไม่ยอม ในขณะที่ภรรยาของเขาซึ่งตั้งครรภ์อยู่ได้ล้มป่วยลง และถึงแม้แพทย์จะเข้ามาแนะนำให้พาเธอไปโรงพยาบาล เธอก็ปฏิเสธ ภายหลัง นายกเทศมนตรีได้เดินทางเดินทางมาประกาศแก่ฝูงชนว่าคำสั่งเนรเทศของบาทหลวงได้ถูกยกเลิกไปแล้ว กระนั้นฝูงชนไม่ปักใจเชื่อและเรียกร้องให้แสดงเอกสารเป็นลายลักษณ์อักษร แต่นายกเทศมนตรีไม่สามารถนำมาแสดงได้ตามคำขอ จากการรวมตัวหน้าที่พักได้ขยายใหญ่เป็นการประท้วง กระทั่งในวันที่ 17 ธันวาคม กองทัพได้เริ่มยิงกระสุนจริงใส่ฝูงชน เป็นผลให้มีผู้เสียชีวิตจำนวนหนึ่ง การประท้วงดำเนินไปในตีมีชออาราและกลายมาเป็นหนึ่งในเหตุการณ์สำคัญต่อการสิ้นสุดของระบอบเผด็จการของนีกอลาเอ ชาวูเชสกู ในที่สุด
นักฟุตบอลชายยอดเยี่ยมของฟีฟ่า

นักฟุตบอลชายยอดเยี่ยมของฟีฟ่า  เป็นรางวัลด้านฟุตบอลที่ฟีฟ่าจัดพิธีมอบเป็นประจำทุกปีตั้งแต่ ค.ศ. 2016 เพื่อเป็นเกียรติแก่ผู้เล่นที่ถือว่าทำผลงานได้ดีที่สุดในปีปฏิทินก่อนหน้า รางวัลนี้เดิมเรียกว่านักฟุตบอลยอดเยี่ยมของโลกแห่งปี ซึ่งรวมเข้ากับบาลงดอร์ของ"ฟร็องส์ฟุตโบล" ใน ค.ศ. 2010 เปลี่ยนเป็นรางวัลฟีฟ่าบาลงดอร์เป็นระยะเวลา 6 ปี
หมายเหตุ.
<templatestyles src="Reflist/styles.css" />
วิกตอร์ บาเบช

วิกตอร์ บาเบช (28 กรกฎาคม 1854 – 19 ตุลาคม 1926) เป็นแพทย์ นักวิทยาแบคทีเรีย นักวิชาการ และศาสตราจารย์ชาวโรมาเนีย หนึ่งในผู้วางรากฐานจุลชีววิทยาสมัยใหม่ และหนึ่งในผู้แต่งตำราด้านวิทยาแบคทีเรียเล่มแรก ๆ ของโลก ชื่อว่า "แบคทีเรียและบทบาทของแบคทีเรียในกายวิภาคศาสตร์และฮิสโตโลยีเชิงพยาธิวิทยาของโรคติดต่อ"  ซึ่งเขียนร่วมกับวิกตอร์ อ็องเดร กอร์นีล นักวิทยาศาสตร์ชาวฝรั่งเศส ในปี 1885 ในปี 1888 บาเบชได้เขียนถึงพื้นฐานของภูมิคุ้มกันแบบรับมา และในอีกไม่กี่ปีต่อมา ก็ได้บรรยายถึงหลักการของการต้านเชื้อไว้ เขายังมีส่วนร่วมสำคัญในการศึกษาพิษสุนัขบ้า เรื้อน คอตีบ วัณโรค และโรคติดต่ออื่น ๆ ในยุคแรก รวมถึงยังเป็นผู้ค้นพบเชื้อก่อโรคใหม่อีก 50 ชนิด และเป็นผู้พยากรณ์วิธีใหม่ในการย้อมสีแบคทีเรียและฟังไจ บาเบชเป็นผู้นำเสนอการฉีดวัคซีนพิษสุนัขบ้าและก่อตั้งการรักษาด้วยเซรุ่มขึ้นในโรมาเนีย
ชื่อของเขาได้รับเกียรตินำไปตั้งเป็นชื่อของมหาวิทยาลัยบาเบช-โบยอยีในกลุฌ-นาปอกา และมหาวิทยาลัยแพทยศาสตร์และเภสัชศาสตร์วิกตอร์ บาเบช ในตีมีชออารา ประเทศโรมาเนีย
การสังหารหมู่ที่โฆจาลือ

การสังหารหมู่ที่โฆจาลือ  เป็นการสังหารหมู่พลเรือนชาวอาเซอร์ไบจานในเมืองโฆจาลือเมื่อวันที่ 26 กุมภาพันธ์ 1992 โดยกองกำลังติดอาวุธชาวอาร์มีเนียและกรมทหารราบยานยนต์ที่ 366 พิทักษ์รัฐของเครือรัฐเอกราช เหตุการณ์นี้ได้กลายมาเป็นการสังหารหมู่ที่มีผู้เสียชีวิตมากที่สุดในคราเดียวตลอดทั้งความขัดแย้งนากอร์โน-คาราบัค
ในปี 1992 โฆจาลือเป็นเมืองที่มีประชากรหลักเป็นชาวอาเซอร์ไบจานในแคว้นปกครองตนเองนากอร์โน-คาราบัคของสาธารณรัฐสังคมนิยมโซเวียตอาเซอร์ไบจาน มีประชากรราว 6,300 คน และเป็นที่ตั้งของสนามบินแห่งเดียวในภูมิภาค เมืองตกอยู่ภายใต้การระดมยิงรายวันและการปิดกั้นเมืองของกองกำลังชาวอาร์มีเนียในระหว่างสงครามนากอร์โน-คาราบัคครั้งที่ 1 เมืองตกอยู่ในสภาพที่ถูกตัดขาดจากไฟฟ้า แก๊ส และน้ำประปา อยู่ภายใต้การป้องกันของกองกำลังอาวุธเบา 160 คน กองกำลังของอาร์มีเนียร่วมกับกรมทหารราบยานยนต์ที่ 366 ได้เปิดการรุกเมืองในต้นปี 1992 บังคับให้ประชากรชาวอาเซอร์ไบจานเกือบทั้งหมดในเมืองต้องหลีกหนีออกไป และ "ก่อความรุนแรงเกินเหตุแก่พลเรือน" ในขณะที่พวกเขาหลบหนีออกจากเมือง
ในคืนวันที่ 26 กุมภาพันธ์ 1992 กองกำลังของอาร์มีเนียยึดครองเมืองได้และจับพลเรือนที่เหลืออยู่เป็นตัวประกัน บางส่วนถูกสังหาร ในเวลาเดียวกัน พลเรือนชาวอาเซอร์ไบจานกลุ่มใหญ่รวมถึงสมาชิกกองกำลังป้องกันตนเองบางส่วนได้พยายามหลบหนีออกจากเมืองและมุ่งหน้าไปยังพื้นที่ที่อาเซอร์ไบจานควบคุม อย่างไรก็ตาม กองกำลังของอาร์มีเนียได้ระดมยิงใส่ฝูงชนที่กำลังหนีนี้ เป็นผลให้มีผู้เสียชีวิตหลายร้อยราย
การสังหารหมู่ครั้งนี้เป็นหนึ่งในจุดเปลี่ยนสำคัญของสงครามนากอร์โน-คาราบัคครั้งที่ 1 ยอดผู้เสียชีวิตตามข้อมูลของทางการอาเซอร์ไบจานอยู่ที่ 613 ราย ในจำนวนนี้เป็นสตรี 106 ราย และเด็ก 63 ราย ส่วนฮิวแมนไรตส์วอตช์รายงานผู้เสียชีวิตอย่างน้อย 200 ราย กระนั้นยอดผู้เสียชีวิตอาจสูงถึง 500–1,000 ราย
โบสถ์ยิวฟาบริก

โบสถ์ยิวฟาบริก  เป็นโบสถ์ยิวนิกายนีโอล็อก ในย่านฟาบริก ตีมีชออารา ประเทศโรมาเนีย อีกชื่อหนึ่งของโบสถ์ยิวนี้คือ โบสถ์ยิวใหม่ เนื่องจากโบสถ์ยิวนี้สร้างขึ้นเพื่อแทนที่โบสถ์ยิวหลังเดิมบนถนน Timocului โบสถ์ยิวฟาบริกสร้างขึ้นในปี 1897 ถึง 1899 ด้วยสถาปัตยกรรมแบบเอ็กเล็กติสต์ ผสมผสานองค์ประกอบของมัวร์ใหม่, กอธิก และ เรนเนสซองส์ใหม่แบบอิตาลี
ประวัติศาสตร์.
โบสถ์ยิวฟาบริกสร้างขึ้นตามแปลนการออกแบบของ Lipót Baumhorn ผู้ที่ยังออกแบบโบสถ์ยิวนีโอล็อกแห่งอื่น ๆ ในบราชอฟ กับ เซเกด อาคารหลังใหม่ออกแบบตามธรรมเนียมของโบสถ์ยิวนีโอล็อกยุคร่วมสมัยที่ยิ่งใหญ่แห่งจักรวรรดิออสเตรีย-ฮังการี ในรูปคล้ายกับโบสถ์ยิวใน ริเยกา, โซลโนก และ Zrenjanin ตามแปลนของสถาปนิกคนเดียวกัน เงินทุนบางส่วนของการสร้างโบสถ์ยิวยังได้รับการสนับสนุนโดยสลากกินแบ่งที่จัดขึ้นโดยศาลาว่าการนครตีมีชออารา งานก่อสร้างได้รับการไว้วางใจให้ดูแลโดยนักธุรกิจชาวตีมีชออารา Josef Kremer โสถ์ยิวได้รับการเสกในวันที่ 3 กันยายน 1899 โดยแรบไบ Jakab Singer ส่วนออร์แกนในโบสถ์เป็นผลงานของช่างฝีมือ #เปลี่ยนทาง 
ในสมัยสงคราม โงเรียนมัธยมอิสราเอลได้ดำเนินการเรียนการสอนภายในโบสถ์ยิวนี้อยู่ช่วงหนึ่ง ระหว่างที่อาคารเรียนถูกยึดไป ในช่วงปลายสมัยคอมมิวนิสต์ โสถ์ยิวถูกทิ้งให้ทรุดโทรม และปิดลงในปี 1985 เนื่องจากชาวยิวส่วนใหญ่ในเมืองได้ย้ายออกไปหลังสงครามโลกครั้งที่สอง และอพยพไปยังอิสราเอล โบสถ์ยิวถูกปิดเป็นเวลา 24 ปี ระหว่างนั้นถูกทำลายและของมีค่าถูกจารกรรมไป รวมถึงประติมากรรมและชิ้นเฟอร์นิเจอร์ ในปี 2009 ชุมชนชาวยิวได้ยึดคืนโบสถ์ยิวฟาบริกให้แก่โรงละครแห่งชาติตีมีชออารา และมีแผนจะตั้งโรงละครขึ้นในอาคารภายในเวลาห้าปี กระนั้น ไม่มีความคืบหน้าใด ๆ จึงเป็นผลให้ศาลาว่าการนครตีมีชออารานัดสินใจยึดการดูแลในปี 2018 และตั้งเป็นศูนย์การเรียนรู้พหุวัฒนธรรมขึ้น
สถาปัตยกรรม.
โบสถ์ยิวฟาบริกเป็นหนึ่งในสิ่งปลูกสร้างที่สวยงามที่สุดในตีมีชออารา โดดเด่นด้วยงานประดับตกแต่งที่วิจิตร แปลนอาคารเป็นรูปสี่เหลี่ยมจัตุรัส มีโดมกลางที่เชื่อมต่อเข้ากับผนังด้านอกผ่านทางส่วนโค้งครึ่งวงกลม โดมกลางตั้งอยู่บนทัมบัวร์รูปแปดเหลี่ยม (octagonal tambour) ซึ่งทำมาจากไม้ทาสีและฉาบปูนปลาสเตอร์ นอกจากนี้ ลักษณะเด่นของอาคารยังรวมถึงโดมขนาดเล็กและหอคอย และบนฟาซาเที่เป็นอิฐแดงสลับกับปูนปลาสเตอร์
โบสถ์ยิวฟาบริกมีองค์ประกอบบแบบมัวร์ใหม่ (neo-Moorish) ผสมผสานกับกอธิกและเรนเนสซองส์ใหม่ อาคารมีทางเข้าสองทาง สำหรับสตรีทางหนึ่ง และสำหรับบุรุษอีกทางหนึ่ง โดยของสตรีอยู่ฝั่งถนน และสามารถเดินตรงขึ้นบันไดต่อได้ ชั้นบนยังมีออร์แกนตั้งอยู่ ส่วนทางเข้าฝั่งบุรุษนั้นผ่านทางโพรงทางเข้า (vestibule; "pulish") ซึ่งจะเข้าไปยังห้องที่กั้นไว้สำหรับบุรุษโดยเฉพาะ ("heichal") ในห้องนี้ประกอบไปด้วยม้านั่งไม้หลายตัว
รักบี้ 7 คนเวิลด์ซีรีส์

รักบี้ 7 คนชายเวิลด์ซีรีส์  เป็นรายการการแข่งขันประจำปีของการแข่งขันรักบี้ 7 คน ระดับนานาชาติที่ดำเนินการโดยรักบี้โลก ที่มีทีมรักบี้ 7 คนระดับประเทศเข้าร่วม จัดเป็นครั้งแรกในฤดูกาล 1999–2000 ในชื่อ IRB World Sevens Series, การแข่งขันก่อตั้งขึ้นเพื่อส่งเสริมการแข่งขันรักบี้ 7 คนระดับนานาชาติและ พัฒนาการแข่งขันให้เป็นผลิตภัณฑ์เชิงพาณิชย์ที่สร้างรายได้ การแข่งขันได้รับการสนับสนุนโดยกลุ่มธนาคารฮ่องกงและเซี่ยงไฮ้แบงกิ้งคอร์ปอเรชั่น ตั้งแต่ปี ค.ศ. 2014
วงจรของฤดูกาลประกอบด้วยการแข่งขัน 10 รายการ ซึ่งโดยทั่วไปจะเริ่มในเดือนพฤศจิกายนหรือธันวาคมและสิ้นสุดจนถึงเดือนพฤษภาคม สถานที่แข่งขันจัดขึ้นใน 10 ประเทศ และสังเกตการณ์ 5 ใน 6 ทวีปที่มีประชากรอาศัยอยู่ สหรัฐอาหรับเอมิเรตส์, แอฟริกาใต้, ออสเตรเลีย, นิวซีแลนด์, สหรัฐ, แคนาดา, ฮ่องกง, สิงคโปร์, ฝรั่งเศส และ อังกฤษ ต่างจัดการแข่งขัน 1 ครั้ง แต่ละการแข่งขันมี 16 ทีม ประกอบด้วย 15 ทีมหลักที่เข้าร่วมในแต่ละการแข่งขันและ 1 ทีมจากรอบคัดเลือกระดับภูมิภาค
ภาษาตูวาลู

ภาษาตูวาลู  เป็นภาษากลุ่มพอลินีเชียภาษาหนึ่งที่พูดกันในประเทศตูวาลู มีความเกี่ยวข้องไม่มากก็น้อยกับภาษากลุ่มพอลินีเชียอื่น ๆ ทั้งหมด (เช่น ภาษาฮาวาย ภาษามาวรี ภาษาตาฮีตี ภาษาซามัว ภาษาโตเกเลา ภาษาตองงา) และมีความเกี่ยวข้องมากที่สุดกับภาษาที่พูดกันในพื้นที่วัฒนธรรมเฉพาะพอลินีเชียในภูมิภาคไมโครนีเชียและภูมิภาคเมลานีเชียตอนเหนือและตอนกลาง ภาษาตูวาลูยืมคำจำนวนมากจากภาษาซามัวซึ่งเป็นภาษาที่เหล่ามิชชันนารีคริสเตียนใช้ในช่วงปลายคริสต์ศตวรรษที่ 19 และต้นคริสต์ศตวรรษที่ 20
ตูวาลูมีจำนวนประชากรประมาณ 10,645 คน (จากสำมะโนประชากรฉบับย่อ ค.ศ. 2017) มีผู้พูดภาษาตูวาลูมากกว่า 13,000 คนทั่วโลก ใน ค.ศ. 2015 มีการประมาณการว่ามีชาวตูวาลูมากกว่า 3,500 คนอาศัยอยู่ในนิวซีแลนด์ ประมาณครึ่งหนึ่งในจำนวนนั้นเกิดในนิวซีแลนด์ และร้อยละ 65 ของชุมชนตูวาลูในนิวซีแลนด์สามารถพูดภาษาตูวาลูได้
นายกรัฐมนตรีตูวาลู

นายกรัฐมนตรีตูวาลู  เป็นหัวหน้ารัฐบาลของประเทศตูวาลู ตามรัฐธรรมนูญของตูวาลูนายกรัฐมนตรีต้องเป็นสมาชิกรัฐสภาเสมอ และได้รับเลือกจากรัฐสภาในการลงคะแนนลับ เนื่องจากไม่มีพรรคการเมืองในตูวาลู สมาชิกรัฐสภาคนใดก็ได้สามารถถูกเสนอชื่อเข้าชิงตำแหน่งนี้ หลังจากการลงคะแนนเสียงของรัฐสภา ผู้สำเร็จราชการตูวาลู (ในฐานะประมุขแห่งรัฐ) มีหน้าที่รับผิดชอบในการเข้าสาบานตนเป็นนายกรัฐมนตรีของผู้ที่ได้รับเสียงข้างมาก
ตำแหน่งนายกรัฐมนตรีก่อตั้งขึ้นเมื่อตูวาลูได้รับเอกราชในปี 2521 แม้ว่าบางครั้งตำแหน่งนี้จะถูกพิจารณาว่าต่อเนื่องจากตำแหน่งนายกรัฐมนตรีคนก่อนซึ่งก่อตั้งขึ้นในปี 2518 ถ้านายกรัฐมนตรีถึงแก่กรรม ดังเช่นที่เคยเกิดขึ้น รองนายกรัฐมนตรีจะรักษาการแทน จนกว่ารัฐสภาจะเลือกคนใหม่ นายกรัฐมนตรีอาจสูญเสียตำแหน่งโดยการลาออก พ่ายแพ้ในญัตติไม่ไว้วางใจของรัฐสภา หรือสูญเสียที่นั่งในการเลือกตั้งรัฐสภา 
อดีตนายกรัฐมนตรีหลายคนได้รับการแต่งตั้งให้ดำรงตำแหน่งผู้สำเร็จราชการตูวาลู
เฟเลตี เตโอ ดำรงตำแหน่งนายกรัฐมนตรีคนปัจจุบัน ตั้งแต่วันที่ 26 กุมภาพันธ์ พ.ศ. 2567
อัลยะซะอ์

<ns>0</ns>
 <revision>
 <parentid>11360232</parentid>
 <timestamp>2024-11-06T04:13:53Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่แม่แบบ, replaced: {{Lang-ar| → {{langx|ar| (3)</comment>
 <origin>11874930</origin>
 <model>wikitext</model>
 <format>text/x-wiki</format>
อัลยะซะอ์ ({{langx|ar|اليسع|Alyasa}}) เป็นนบีและเราะซูลของอัลลอฮ์ ที่ถูกส่งมาเพื่อนำทางชาวอิสราเอล ในคัมภีร์กุรอาน นบีอัลยะซะอ์ ถูกกล่าวถึงสองครั้งในฐานะนบี และถูกกล่าวถึงทั้งสองครั้งควบคู่ไปกับบรรดานบีคนอื่น ๆ ท่านได้รับเกียรติจากชาวมุสลิม ในฐานะผู้สืบทอดคำทำนายของอิลยาส (เอลียาห์) แหล่งข้อมูลของอิสลามที่ระบุนบีอัลยะซะอ์กับนบีคิฎิร โดยอ้างถึงความสัมพันธ์อันแน่นแฟ้นระหว่างนบีคิฎิรและนบีอิลยาส ตามความเชื่อของอิสลาม 
มุอ์ญิซาต (ปาฏิหาริย์).
อิบน์ ตัยมียะฮ์ กล่าวว่า: และมีการกล่าวกันว่าหนึ่งในมุอ์ญิซาตที่อัลลอฮ์ทรงสนับสนุนอัลยะซะอ์คือการที่ท่านทำให้คนที่ตายแล้วกลับมีชีวิต และรักษาคนตาบอดแต่กำเนิดและคนโรคเรื้อน และแม่น้ำจอร์แดนก็แห้งเหือดเพื่อท่าน เดินข้ามมันตามที่กล่าวไว้ในแหล่งข้อมูลของชาวยิว ("อิสรออีลลียาต") อัลลอฮ์รู้ดีที่สุดว่าที่ถูกต้องนั้นเป็นอย่างไร
สายตระกูลของท่าน.
อิบน์ กะษีร กล่าวว่า: ท่านคือ อัลอัสบาฏ อิบน์ อุดีย์ อิบน์ ชัตลูม อิบน์ อิฟรอษีม อิบน์ ยูซุฟ อิบน์ ยะอ์กูบ อิบน์ อิสฮาก อิบน์ อิบรอฮีม อัลเคาะลีล และ มีการกล่าวว่า ท่านเป็นลูกพี่ลูกน้องของท่านนบีอิลยาส อะลัยฮิมัสสะลาม และมีการกล่าวว่า ท่านซ่อนตัวกับท่านบน ภูเขากอสยูน จากกษัตริย์แห่งบะอ์ลาบัก จากนั้นท่านก็ไปกับท่าน และเมื่อนบีอิลยาสถูกรับขึ้นไป ท่านก็เป็นนบี 
อัลฮาฟิซ อิบน์ อะซากิร กล่าวว่า: สายตระกูลของท่านไปถึง อัฟรอยิม อิบน์ ยูซุฟ อัศศิดดีก ซึ่งเป็นหนึ่งในนบีของชาวอิสราเอล 
อัฏเฏาะบารี กล่าวว่า: ท่านคือ อัลยะซะอ์ อิบน์ อัคฏูบ สืบเชื้อสายจากอัลยะอาซัร อิบน์ ฮารูน
วัดประดู่ตะบอง

วัดประดู่ตะบอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ติดกับคลองกะทุ่มในตำบลกะทุ่ม อำเภอมหาราช จังหวัดพระนครศรีอยุธยา มีที่ดินตั้งวัดเนื้อที่ 44 ไร่ 2 งาน มีที่ธรณีสงฆ์ 3 แปลง เนื้อที่ 49 ไร่ 3 งาน 89 ตารางวา
วัดประดู่ตะบอง เดิมชื่อ วัดตะบอง ตั้งวัดเมื่อ พ.ศ. 2400 ได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2482 เขตวิสุงคามสีมากว้าง 19 เมตร ยาว 38 เมตร ผูกพัทธสีมาเมื่อเดือนมีนาคม พ.ศ. 2495 ด้านการศึกษาทางวัดได้เปิดสอนโรงเรียนพระปริยัติธรรมตั้งแต่ พ.ศ. 2463 เปิดโรงเรียนสอนเด็กก่อนเกณฑ์เมื่อ พ.ศ. 2525
อาคารเสนาสนที่สำคัญ ได้แก่ อุโบสถกว้าง 7 เมตรยาว 22 เมตร ศาลาการเปรียญสร้างด้วยเสาไม้ซุง กว้าง 19 เมตร ยาว 24 เมตร หอสวดมนต์ กว้าง 12 เมตร ยาว 15 เมตร เป็นอาคารทรงไทยมี 3 ด้าน กุฎีสงฆ์ทรงไทยโบราณ จำนวน 10 หลัง ปูชนียวัตถุที่สำคัญ ได้แก่พระประธานในอุโบสถ นามว่า "หลวงพ่อลอย" ซึ่งสร้างขึ้นที่วัดนรนาถสุนทริการาม กรุงเทพมหานคร ดำเนินการหล่อขึ้นเมื่อ พ.ศ. 2490 นอกจากนั้นภายในวัดยังมีวิหารร้างโบราณสมัยกรุงศรีอยุธยามีต้นโพธิ์ขึ้นปกคลุมรากโพธิ์หุ้มผนังส่วนหนึ่งไว้ ตั้งอยู่กลางทุ่งนา ภายในประดิษฐานพระประธานทาสีดำและทอง นามว่า "หลวงพ่อพระศรีโคดม"
วัดบ้านแดง (จังหวัดพระนครศรีอยุธยา)

วัดบ้านแดง เป็นวัดราษฎร์สังกัดคณะสงฆ์มหานิกาย ตั้งอยู่ริมคลองบางบาล ในตำบลน้ำเต้า อำเภอบางบาล จังหวัดพระนครศรีอยุธยา มีที่ดินตั้งวัดเนื้อที่ 12 ไร่ ปัจจุบันมีพระครูอุดมนวการ เป็นเจ้าอาวาส
วัดบ้านแดงสร้างขึ้นประมาณ พ.ศ. 2293 ได้รับพระราชทานวิสุงคามสีมาในราว พ.ศ. 2301 มีการบูรณปฏิสังขรณ์ในสมัยรัตนโกสินทร์ตอนต้น โดยมีหลวงพ่อสุ่น วัดบางปลาหมอ มาดำเนินการบูรณะอุโบสถและเสนาสนะต่าง ๆ ตามลำดับ วัดบ้านแดงเปิดสอนพระปริยัติธรรม ตั้งแต่ พ.ศ. 2524
วัดมีเกจิอาจารย์คือ พระครูอุดมนวการ หรือ หลวงพ่อชัย อัตตทโม สำหรับวัตถุมงคลที่ได้รับความนิยม คือ เหรียญพระราหู
ยูนุส

ยูนุส อิบน์ มัตตา  เป็นนบีและเราะซูลของอัลลอฮ์ ตามธรรมเนียมแล้ว นบียูนุสถูกมองว่ามีความสำคัญอย่างสูงในศาสนาอิสลาม ในฐานะนบีที่ศรัทธาต่ออัลลอฮ์ และเป็นเราะซูลของพระองค์ นบียูนุสเป็นเพียงหนึ่งในสิบสองผู้เผยพระวจนะน้อย ที่ได้รับกล่าวชื่อในคัมภีร์อัลกุรอาน บทที่สิบของอัลกุรอานได้รับการตั้งชื่อตามท่าน 
ในคัมภีร์อัลกุรอาน นบียูนุสถูกเอ่ยชื่อหลายครั้งในฐานะเราะซูลของอัลลอฮ์ และซุนนูน  
อัลกุรอานกล่าวถึง.
ในอัลอัมบิยาอ์ 21:87 และ อัลเกาะลัม 68:48 นบียูนุสถูกเรียกว่า ซุนนูน . ในอันนิซาอ์ 4:163 และ อัลอันอาม 6:86, ท่านถูกเรียกว่า "เราะซูลุลลอฮ์" ซูเราะฮ์ 37:139-148 เล่าเรื่องราวทั้งหมดของนบียูนุสอีกครั้ง:<templatestyles src="แม่แบบ:คำพูด/style.css" />และแท้จริง ยูนุสนั้นอยู่ในหมู่ผู้ที่ถูกส่งมาเป็นเราะซูล<br>จงรำลึก ขณะที่เขาได้หนีไปยังเรือที่บรรทุกผู้คนเต็มเพียบ<br>ดังนั้น ยูนุสได้เข้าร่วมจับฉลาก แล้วเขาจึงอยู่ในหมู่ผู้ถูกพิชิต (แพ้ในการจับฉลาก)<br>แล้วปลาตัวใหญ่ได้กลืนเขา และเขาสมควรที่จะถูกตำหนิ<br>หากว่าเขามิได้เป็นคนหนึ่งในหมู่ผู้แซ่ซ้องสดุดีแล้ว<br>แน่นอน เขาจะอยู่ในท้องปลาจวบจนกระทั่งวันฟื้นคืนชีพ<br>แล้วเราได้เหวี่ยงเขาขึ้นบนที่โล่งริมฝั่ง ในสภาพที่ป่วย<br>และเราได้ให้มีต้นไม้ (พันธุ์ไม้เลื้อย) น้ำเต้างอกเงยขึ้น ปกคลุมตัวเขา<br>และเราได้ส่งเขาไปยัง (หมู่บ้านของเขา) มีจำนวนหนึ่งแสนคนหรือเกินกว่านั้น<br>ดังนั้น (มุฮัมมัด) จงถามพวกเขาซิว่า พระเจ้าของเจ้ามีบุตรหญิงหลายคน และพวกเขามีบุตรชายหลายคนกระนั้นหรือ?
— คัมภีร์กุรอานไม่ได้กล่าวถึงมรดกของนบียูนุส แต่ประเพณีของชาวมุสลิม บอกว่านบียูนุสมาจากเผ่าบินยามีน 
หะดีษกล่าวถึง.
นบียูนุสยังถูกกล่าวถึงในเหตุการณ์บางอย่างในช่วงชีวิตของนบีมุฮัมมัด (ศ็อลฯ) ในบางกรณี นบีมุฮัมมัดกล่าวถึงชื่อของนบียูนุสด้วยการยกย่องและแสดงความเคารพ ตามเรื่องเล่าทางประวัติศาสตร์เกี่ยวกับชีวิตของนบีมุฮัมมัด หลังจาก 10 ปีที่ได้รับการวะฮีย์ มูฮัมหมัดไปที่เมืองฏออีฟ เพื่อดูว่าผู้นำจะอนุญาตให้ท่านประกาศศาสนาจากที่นั่นแทนที่จะเป็นมักกะฮ์ หรือไม่ แต่ท่านถูกขับออกจากเมืองโดย ผู้คน. ท่านหลบภัยในสวนของอุตบะฮ์ และ ชัยบะฮ์ สมาชิกสองคนของเผ่ากุร็อยช์ พวกเขาส่งคนรับใช้ของพวกเขา อัดดาส ไปมอบองุ่นให้ท่านเพื่อยังชีพ นบีมุฮัมมัดถามอัดดาสว่าเขามาจากไหน และคนรับใช้ตอบว่านีนะเวห์ "เมืองแห่งยูนุส บุตรแห่งมัตตา!" นบีมุฮัมมัดอุทาน อัดดาสตกใจมากเพราะเขารู้ว่าชาวอาหรับนอกรีตไม่มีความรู้เรื่องนบียูนุส เขาจึงถามว่านบีมุฮัมมัดรู้จักชายคนนี้ได้อย่างไร “เราเป็นพี่น้องกัน” นบีมุฮัมมัดตอบ "ยูนุสเป็นนบีของอัลลอฮ์ และข้าพเจ้าก็เป็นนบีของอัลลอฮ์ด้วย" อัดดาสเข้ารับอิสลามทันทีและจูบมือและเท้าของนบีมุฮัมมัด 
หนึ่งในคำพูดของนบีมุฮัมมัด ในการบันทึกโดย อิมาม อัลบุคอรี กล่าวว่า นบีมุฮัมมัด กล่าวว่า "ไม่ควรพูดว่าข้าดีกว่ายูนุส" อิบน์ อะบีสัลต์ ผู้อยู่ในยุคเดียวกับนบีมุฮัมมัด สอนว่า หากนบียูนุสไม่ขอดุอาอ์ต่ออัลลอฮ์ ท่านคงติดอยู่ในปลาจนถึงวันกิยามะฮ์ แต่เพราะการดุอาอ์ของท่าน นบียูนุส "อยู่ในท้องปลาเพียงไม่กี่วัน" 
อัฏเฏาะบารี นักประวัติศาสตร์ชาวเปอร์เซียในศตวรรษที่ 9 บันทึกไว้ว่า ขณะที่นบียูนุสอยู่ในปลา "ไม่มีกระดูกหรืออวัยวะส่วนใดของท่านได้รับบาดเจ็บ" อัฏเฏาะบารี ยังเขียนด้วยว่าอัลลอฮ์ทรงทำให้ร่างของปลาโปร่งใส ทำให้นบียูนุสมองเห็น กิซาอี มัรวาซี กวีสมัยศตวรรษที่ 10 บันทึกว่าพ่อของนบียูนุส อายุ 70 ปีเมื่อนบียูนุสเกิด และเสียชีวิตหลังจากนั้นไม่นาน ทิ้งแม่ของนบียูนุส ไว้เพียงช้อนไม้ซึ่ง กลายเป็นความอุดมสมบูรณ์
มิสเอิร์ธ 2020

มิสเอิร์ธ 2020 (อังกฤษ: Miss Earth 2020) เป็นการจัดประกวดมิสเอิร์ธครั้งที่ 20. Nellys Pimentel จากปวยร์โตรีโก สวมมงกุฎ Lindsey Coffey จากสหรัฐอเมริกา นับเป็นครั้งแรกที่สหรัฐอเมริกาคว้ามงกุฎมิสเอิร์ธ
ผลการประกวด.
ลำดับ.
§ – ผู้ชนะรางวัล Eco-Video ที่ดีที่สุดจะได้ผ่านเข้ารอบ 20 อันดับแรกโดยอัตโนมัติ.
ผู้เข้าประกวด.
84 ผู้เข้าประกวดที่ได้รับการยืนยัน.
รายชื่อผู้ชนะชาร์ตอินกีกาโย (ค.ศ. 2023)

ชาร์ต"อินกีกาโย" เป็นรายการชาร์ตเพลงของเอสบีเอสที่มอบรางวัลให้กับซิงเกิลที่มีประสิทธิภาพดีที่สุดประจำสัปดาห์ในเกาหลีใต้ โดยการจัดอันดับคำนวณจากการให้บริการเพลงออนไลน์ในประเทศ (55%), โซเชียลมีเดียผ่านยูทูบ (30%), ยอดขายอัลบั้ม (10%), โหวตขณะออกทอดสด (10%), โหวตล่วงหน้า (5%) และการโหวตแบบเรียลไทม์ผ่านแอปมือถือ Superstar X (5%)
ในปี 2023 มี 25 ซิงเกิลที่ได้อันดับที่หนึ่งในชาร์ตและ 15 ศิลปินได้รับรางวัลสำหรับความสำเร็จนี้ "I Am" โดยไอฟ์ มีคะแนนสูงสุดที่ 10,586 คะแนน ในการออกอากาศเมื่อวันที่ 23 เมษายน และมี 9 เพลงที่ได้รับถ้วยรางวัลสามสัปดาห์และได้รับ Triple Crown ได้แก่ "Ditto" "OMG" และ "Super Shy" โดยนิวจีนส์ "Queencard" โดยไอเดิล "I Am" และ "Baddie" โดยไอฟ์ "Flower" โดยจีซู "Seven" โดยจ็องกุก และ "Love Lee" โดยอักมิว
รายชื่อผู้ชนะชาร์ตเอ็มเคานต์ดาวน์ (ค.ศ. 2023)

ชาร์ต"เอ็มเคานต์ดาวน์" เป็นรายการชาร์ตเพลงทางโทรทัศน์ของเอ็มเน็ตในเกาหลีใต้ รายการจะมอบรางวัลให้กับซิงเกิลที่มีประสิทธิภาพดีที่สุดในประเทศระหว่างการถ่ายทอดสดทุกสัปดาห์
ในปี 2023 มี 25 ซิงเกิลที่ได้อันดับที่หนึ่งในชาร์ต และ 17 ศิลปินได้รับถ้วยรางวัลอันดับหนึ่ง "Fighting" โดยบีเอสเอส มีคะแนนสูงสุดที่ 10,669 คะแนนในการออกอากาศวันที่ 16 กุมภาพันธ์ และมี 6 เพลงที่ได้รับ Triple Crown ได้แก่ "Fighting" โดยบีเอสเอส "Take Two" โดยบีทีเอส "Seven" และ "3D" โดยจ็องกุก "Love Me Again" และ "Slow Dancing" โดยวี
คลาวด์ฮาตส์

บริษัท คลาวด์ฮาตส์ จำกัด (; โรมาจิ: "Kabushiki-gaisha Kuraudohātsu") เป็นสตูดิโอแอนิเมชันญี่ปุ่น มีฐานอยู่ที่เขตซูงินามิ กรุงโตเกียว
ประวัติ.
สตูดิโอก่อตั้งในวันที่ 1 มิถุนายน พ.ศ. 2564 โดยมีสตูดิโอโยโกฮามะแอนิเมชันแลบอราโตรีเป็นสตูดิโอหุ้นส่วนร่วมมือ
เรือประจัญบานก่อนเดรดนอต

เรือประจัญบานก่อนเดรดนอต  เป็นเรือประจัญบานที่สร้างขึ้นระหว่างกลางถึงปลายทศวรรษ 1880 ถึงปี ค.ศ. 1905 ก่อนการเปิดตัวของเรือหลวงเดรดนอต ในปี ค.ศ. 1906 เรือก่อนเดรดนอตเข้ามาแทนที่เรือประจัญบานหุ้มเหล็กในช่วงทศวรรษ 1870 ถึง 1880
โดยต่างจากการพัฒนาที่หลากหลายของเรือรบหุ้มเหล็กในทศวรรษก่อนหน้า ซึ่งในทศวรรษที่ 1890 เห็นว่ากองทัพเรือทั่วโลกเริ่มสร้างเรือประจัญบานด้วยการออกแบบที่เหมือนกัน เนื่องจากเรือหลายสิบลำได้สร้างตามการออกแบบของเรือชั้นมาเจสติกของราชนาวี ทำให้มีความคล้ายคลึงกันในรูปลักษณ์ของเรือประจัญบานในช่วงทศวรรษที่ 1890 ซึ่งได้ถูกเน้นย้ำด้วยจำนวนเรือรบแบบก่อนเดรดนอตที่เพิ่มขึ้น โดยมหาอำนาจทางเรือใหม่ เช่น เยอรมนี ญี่ปุ่น สหรัฐ และในระดับที่เล็กลงมาคือ อิตาลีและออสเตรีย-ฮังการี ซึ่งในขณะเดียวกันที่กองเรือประจัญบานของสหราชอาณาจักร ฝรั่งเศส และรัสเซีย ก็ได้มีการขยายตัวเพื่อรับมือกับภัยคุกคามใหม่เหล่านี้ การปะทะกันครั้งสุดท้ายของกองเรือประจัญบานก่อนเดรดนอต คือระหว่าง กองทัพเรือจักรวรรดิญี่ปุ่น และ กองทัพเรือจักรวรรดิรัสเซีย ในยุทธนาวีที่ช่องแคบสึชิมะ เมื่อวันที่ 27 พฤษภาคม ค.ศ. 1905
เดอะลาสต์ออฟอัส (ละครโทรทัศน์)

เดอะลาสต์ออฟอัส เป็น ละครโทรทัศน์แนวดราม่าหลังวันสิ้นโลกของอเมริกัน สร้างโดย เครก เมซิน และ นีล ดรักแมนน์ สำหรับช่องเอชบีโอดัดแปลงจากแฟรนไชส์วิดีโอเกมชื่อเดียวกันที่พัฒนาโดยนอตีด็อก เนื้อเรื่องเกิดขึ้นในโลกที่ล่มสลายจากการระบาดของเชื้อราร้ายแรง ซึ่งเปลี่ยนผู้ติดเชื้อให้กลายเป็นสิ่งมีชีวิตคล้ายซอมบี้ และทำให้สังคมพังทลายลง ภายหลังการระบาดผ่านไป 20 ปี ซีรีส์ติดตามการเดินทางของโจเอล รับบทโดย เปโดร ปัสกัล และเอลลี รับบทโดย เบลลา แรมซีย์ ข้ามประเทศสหรัฐอเมริกาในซีซันแรก ซึ่งอิงจากเกม "เดอะลาสต์ออฟอัส" ที่ออกในปี 2013 ในซีซันที่สอง ซึ่งดัดแปลงจากเกม "เดอะลาสต์ออฟอัส พาร์ต II" ที่ออกในปี 2020 โจเอลและเอลลีได้ตั้งรกรากอยู่ที่เมืองแจ็กสัน รัฐไวโอมิง ร่วมกับทอมมี รับบทโดย กาเบรียล ลูนา น้องชายของโจเอล และเพื่อนของเอลลี ได้แก่ ดีนา รับบทโดย อิซาเบลลา เมอร์เซด และเจสซี รับบทโดย ยัง มาซิโน
นักแสดงรับเชิญประกอบด้วย รูตินา เวสลีย์ รับบทเป็นมาเรีย ภรรยาของทอมมี ขณะที่ในซีซันแรกมี นิโก พาร์กเกอร์ รับบทเป็นซาราห์ ลูกสาวของโจเอล เมอร์ล แดนดริดจ์ รับบทเป็นมาร์ลีน ผู้นำกลุ่มต่อต้าน แอนนา ทอร์ฟ รับบทเป็นเทสส์ คู่หูของโจเอล ลามาร์ จอห์นสัน และไควอน มอนทรีออล วูดดาร์ด รับบทเป็นพี่น้อง เฮนรี และแซม และเมลานี ลินส์กีย์ กับเจฟฟรีย์ เพียร์ซ รับบทเป็นแคธลีน ผู้นำฝ่ายต่อต้าน และเพร์รี่ มือขวาของเธอ ในซีซันที่สอง ได้แนะนำ เคตลิน เดเวอร์ รับบทเป็นแอ็บบี ผู้ที่ต้องการล้างแค้นโจเอล และสเปนเซอร์ ลอร์ด ทาติ กาเบรียล อาเรียลา บาร์เรอร์ และแดนนี รามิเรซ รับบทเป็นเพื่อนของเธอ ได้แก่ โอเวน นอรา เมล และแมนนี ตามลำดับ
ซีซันแรกถ่ายทำในรัฐอัลเบอร์ตา ตั้งแต่เดือนกรกฎาคม 2021 ถึงมิถุนายน 2022 ส่วนซีซันที่สองถ่ายทำในบริติชโคลัมเบีย ตั้งแต่เดือนกุมภาพันธ์ถึงสิงหาคม 2024 นับเป็นหนึ่งในซีรีส์โทรทัศน์ที่ใช้งบประมาณสูงที่สุด และเป็นการร่วมผลิตระหว่างโซนี่พิกเชอร์เทเลวิชัน เพลย์สเตชันโปรดักชันส์ นอตีด็อก เดอะไมตีมินต์ และ เวิร์ดเกมส์ ดรักแมนน์ ซึ่งเป็นผู้เขียนบทและผู้กำกับร่วมในเกมต้นฉบับ ได้ร่วมเขียนบทซีซันแรกทั้ง 9 ตอน โดยมีฮัลลีย์ กรอส ผู้ร่วมเขียนบทเกมภาคสอง และโบ ชิม ร่วมเขียนบทในซีซันที่สอง ซึ่งมีทั้งหมด 7 ตอน ดนตรีประกอบแต่งโดย กุสตาโว ซานตาโอลาญา ซึ่งเคยแต่งเพลงให้กับเกมต้นฉบับ และเดวิด เฟลมมิง
"เดอะลาสต์ออฟอัส"ออกอากาศครั้งแรกเมื่อวันที่ 15 มกราคม 2023 และได้รับเสียงชื่นชมอย่างท่วมท้นจากนักวิจารณ์ โดยเฉพาะในด้านการแสดง บทละคร โปรดักชัน การกำกับ และดนตรีประกอบ หลายสำนักถึงกับยกให้เป็นหนึ่งในการดัดแปลงจากวิดีโอเกมที่ดีที่สุดเท่าที่เคยมีมา ซีรีส์นี้ได้รับรางวัลหลายรางวัล รวมถึงรางวัลไพรม์ไทม์เอมมีอะวอดส์ 8 รางวัล จากการเข้าชิงทั้งหมด 24 สาขา การเปิดตัวตอนแรกมีผู้ชมเกือบ 40 ล้านคนภายในสองเดือน ทั้งทางช่องโทรทัศน์และเอชบีโอแมกซ์ โดยภายในเดือนพฤษภาคม ซีรีส์มีผู้ชมเฉลี่ยเกือบ 32 ล้านคนต่อตอน และกลายเป็นซีซันเปิดตัวที่มีผู้ชมมากที่สุดของเอชบีโอ ซีซันที่สองออกอากาศเมื่อวันที่ 13 เมษายน 2025 และขณะนี้ซีซันที่สามกำลังอยู่ระหว่างการพัฒนา
ภาคิน คุณาอนุวิทย์

ภาคิน คุณาอนุวิทย์ (เกิด 2 มิถุนายน พ.ศ. 2541) ชื่อเล่น มาร์ค เป็นอดีตนักแบดมินตันเยาวชนทีมชาติ และเป็นนักแสดงชาวไทยสังกัดจีเอ็มเอ็มทีวี
ประวัติ.
ภาคินจบการศึกษาระดับมัธยมศึกษาตอนปลายจากโรงเรียนวัดสุทธิวราราม ระดับปริญญาตรีจากมหาวิทยาลัยกรุงเทพธนบุรี และระดับปริญญาโทจากมหาวิทยาลัยกรุงเทพธนบุรี
ความสำเร็จ.
แบดมินตันเยาวชนชิงแชมป์โลก.
"ชายคู่"
แปซิฟิกเกมส์ 2023

แปซิฟิกเกมส์ 2023  หรือที่รู้จักกันอย่างเป็นทางการในชื่อ แปซิฟิกเกมส์ ครั้งที่ 17 เป็นการแข่งขันกีฬาหลายประเภทระดับทวีปสำหรับประเทศต่าง ๆ และดินแดนในโซนโอเชียเนีย กำหนดจัดขึ้นที่เมืองโฮนีอารา หมู่เกาะโซโลมอน ระหว่างวันที่ 19 พฤศจิกายน ถึง 2 ธันวาคม ค.ศ. 2023 ครั้งนี้จะเป็นครั้งแรกที่หมู่เกาะโซโลมอนเป็นเจ้าภาพจัดการแข่งขันแปซิฟิกเกมส์
เดิมกำหนดการแข่งขันไว้ในวันที่ 16–29 กรกฎาคม ค.ศ. 2023 อย่างไรก็ตาม ในเดือนกรกฎาคม ค.ศ. 2021 เจ้าภาพจัดการแข่งขันได้ขอเปลี่ยนวันที่เนื่องจากความล่าช้าในการเตรียมการแข่งขันซึ่งเกิดจากการระบาดของโควิด-19 ในหมู่เกาะโซโลมอน
ประเทศที่เข้าร่วม.
คาดว่าจะมี 24 ประเทศและดินแดนที่จะเข้าร่วม: 22 แห่งเป็นสมาชิกของสมาคมแปซิฟิกเกมส์ (PGA), นิวซีแลนด์ และออสเตรเลีย
<templatestyles src="Div col/styles.css"/>
บราชอฟ

บราชอฟ ; ; แซกซันทรานซิลเวเนีย: "Kruhnen") เป็นนครในภูมิภาคทรานซิลเวเนีย ประเทศโรมาเนีย และเป็นศูนย์กลางการปกครองของเทศมณฑลบราชอฟ ข้อมูลจากสำมะโนปี 2011 ระบุว่าบราชอฟมีประชากรรวม 253,200 คน ถือว่ามากที่สุดเป็นอันดับเจ็ดของประเทศโรมาเนีย ในขณะที่หากรวมเป็นเขตมหานครบราชอฟจะมีประชากรรวม 382,896 คน
บราชอฟตั้งอยู่ในตอนกลางของประเทศ ห่างจากบูคาเรสต์ไปทางเหนือราว และห่างจากจากทะเลดำราว เมืองห้อมล้อมไปด้วยเทือกเขาคาร์เพเทียนใต้และถือเป็นส่วนหนึ่งของภูมิภาคประวัติศาสตร์ทรานซิลเวเนีย
ในอดีต บราชอฟเคยเป็นศูนย์กลางของบัวร์เซินลันท์ซึ่งครั้งหนึ่งถูกชาวแซกซันทรานซิลเวเนียเข้าครอบครอง และเป็นเมืองสำคัญที่ตั้งอยู่บนเส้นทางค้าขายระหว่างออสเตรีย (ในเวลานั้นคืออาร์ชดัชชีออสเตรียภายในจักรวรรดิฮาพส์บวร์ค) กับตุรกี (ในเวลานั้นคือจักรวรรดิออตโตมัน) รวมถึงยังเป็นเมืองที่เพลงชาติโรมาเนีย "เดชเตอัปเตอ-เต รอมือเน!" ได้รับการขับขานเป็นครั้งแรก
ประติมากรรมหินแดแกบาลุส

ประติมากรรมหินแดแกบาลุส  หรือ รูปหน้าของกษัตริย์แดแกบาลุส  เป็นงานแกะสลักขนาดมหึมาแสดงรูปใบหน้าของกษัตริย์แดแกบาลุส (ครองราชย์ ค.ศ. 87–106) กษัตริย์องค์สุดท้ายแห่งดากิอา ผู้ต่อสู้ต้านทานจักรพรรดิดอมิติอานุสและจักรพรรดิตรายานุสแห่งจักรวรรดิโรมัน เพื่อปกป้องเอกราชของอาณาจักรของตนซึ่งมีอาณาเขตใกล้เคียงกับประเทศโรมาเนียในปัจจุบัน
ประติมากรรมนี้ตั้งอยู่ใกล้กับเมืองออร์ชอวา เทศมณฑลเมเฮดินตส์ สร้างขึ้นในระหว่างปี 1994 ถึง 2004 บนพื้นที่หินโผล่ริมแม่น้ำดานูบในช่วงประตูเหล็กซึ่งทำหน้าที่เป็นพรมแดนธรรมชาติระหว่างประเทศโรมาเนียกับประเทศเซอร์เบีย ประติมากรรมนี้ถือเป็นงานสลักหินนูนต่ำที่สูงที่สุดในยุโรป ด้วยความสูง และความกว้าง 
การสร้าง.
ยอซิฟ กอนสตันติน เดรอกัน นักธุรกิจชาวโรมาเนีย มอบหมายว่าจ้างให้สร้างประติมากรรมนี้ขึ้น โดยใช้เวลา 10 ปี กับประติมากร 12 คน กว่าที่การก่อสร้างจะแล้วเสร็จ หัวหน้าประติมากรคือฟลอริน กอตาร์ชา ชาวออร์ชอวา นักธุรกิจผู้นี้ได้ซื้อบริเวณหินโผล่นี้ในปี 1992 และมอบหมายให้มารีโอ กาเลออตตี นักออกแบบชาวอิตาลี มาประเมินสถานที่จริงและสร้างแปลนแรกเริ่ม หกปีแรกของการก่อสร้างหมดไปกับการระเบิดหินให้เป็นรูปพื้นฐานอย่างง่าย และอีกสี่ปีที่เหลือเป็นการแกะสลักรายละเอียด 
ด้านล่างใบหน้าของกษัตริย์แดแกบาลุสมีจารึกภาษาละตินว่า "" ("กษัตริย์แดแกบาลุส — สร้างขึ้นโดยเดรอกัน") ประติมากรรมนี้ตั้งอยู่ตรงข้ามกับป้ายระลึกแกะสลักที่อยู่ฝั่งตรงข้ามของแม่น้ำดานูบในเซอร์เบียและหันหน้าเข้าสู่โรมาเนีย ป้ายระลึกนี้มีชื่อว่าตราบูลาไตรยานา ซึ่งจารึกเชิดชูความสำเร็จของจักรพรรดิตรายานุสในการสร้างถนนทางทหารไปตามลำน้ำดานูบ จึงเป็นการระลึกถึงการที่กษัตริย์แดแกบาลุสปราชัยแก่จักรพรรดิตรายานุสในปี 105 เป็นผลให้อาณาจักรดากิอาตกเป็นส่วนหนึ่งของจักรวรรดิโรมัน นอกจากนี้ เดรอกันยังต้องการให้ชาวเซอร์เบียฝั่งตรงข้ามแกะสลักรูปศีรษะของจักรพรรดิโรมันองค์นี้ให้ประจันหน้ากับใบหน้าของกษัตริย์แดแกบาลุส แต่ทางเซอร์เบียปฏิเสธ
ความสำคัญ.
เดรอกันเป็นหนึ่งในผู้นำของขบวนการ protochronism และ Dacianism ซึ่งเป็นแนวคิดชาตินิยมที่พยายามจะแสดงภาพโรมาเนียในฐานะอู่อารยธรรมหลักผ่านการระบุโรมาเนียเป็นจักรวรรดิดากิอาและธราเชีย ซึ่งเข้าใจกันว่าในเวลานั้นครอบครองพื้นที่ยุโรปกลางได้
วัดธรรมิกาวาส (จังหวัดชัยนาท)

วัดธรรมิกาวาส เป็นวัดราษฎร์สังกัดคณะสงฆ์มหานิกาย ตั้งอยู่ในตำบลโพงาม อำเภอสรรคบุรี จังหวัดชัยนาท มีที่ดินตั้งวัดเนื้อที่ 59 ไร่ 2 งาน 93 ด้านทิศตะวันออกของวัดติดต่อกับแม่น้ำน้อย เป็นวัดที่มีป่ายางสูง มีฝูงลิงอาศัยอยู่จำนวนมาก 
วัดธรรมิกาวาส เดิมเป็นวัดร้างชื่อว่า วัดค้างคาว บ้างสะกดว่า วัดคังคาว ต่อมาเมื่อได้มีประชาชนมาตั้งถิ่นฐานอยู่หนาแน่น จึงได้ทำการบูรณะก่อสร้างวัดขึ้นมาเมื่อประมาณ พ.ศ. 2395 ครั้นถึง พ.ศ. 2483 ได้เปลี่ยนนามวัดเป็น "วัดธรรมิกาวาส" ได้รับพระราชทานวิสุงคามสีมาราว พ.ศ. 2408 เขตวิสุงคามสีมากว้าง 30 เมตร ยาว 60 เมตร ด้านการศึกษาทางวัดได้เปิดสอนพระปริยัติธรรม พ.ศ. 2470 มีโรงเรียนประถมศึกษาตั้งอยู่วัดนี้ด้วย ปัจจุบันมีพระอธิการนพรัตน์ ขนฺติธมฺโม เป็นเจ้าอาวาส
อาคารเสนาสนะที่สำคัญ ได้แก่ อุโบสถกว้าง 7.25 เมตร ยาว 15.75 เมตร สร้างเมื่อ พ.ศ. 2508 สร้างด้วยอิฐแผ่นใหญ่แบบโบราณ ศาลาการเปรียญกว้าง 16 เมตร ยาว 36 เมตร สร้างเมื่อ พ.ศ. 2525 เป็นอาคารคอนกรีต 2 ชั้น หอสวดมนต์กว้าง 9 เมตร ยาว 14 เมตร สร้างเมื่อ พ.ศ. 2490 เป็นอาคารไม้ และกุฏิสงฆ์ จำนวน 7 หลัง เป็นอาคารครึ่งตึกครึ่งไม้และเป็นอาคารไม้ ภายในวัดมีรูปหล่อหลวงพ่อเฒ่าองค์ใหญ่
ลิขิตรักไข่มุกมังกร

ลิขิตรักไข่มุกมังกร  เป็นซีรีส์ทางโทรทัศน์ของจีนปี ค.ศ. 2017 นำแสดงโดย หยาง จื่อ, ฉิน จฺวินเจี๋ย, ฉู่ ชาง และเหมา จื่อจฺวิน ซีรีส์เรื่องนี้ออกอากาศตอนแรกทาง Anhui TV และ Beijing TV เมื่อวันที่ 8 พฤษภาคม ค.ศ. 2017 ออกอากาศวันละ 2 ตอนในวันจันทร์ถึงวันพุธ เวลา 22:00 น. (เวลามาตรฐานจีน) สมาชิก VIP ของYouku รับชมได้ 12 ตอนต่อสัปดาห์ ออกอากาศทุกวันอาทิตย์ เวลา 3:00 น. (เวลามาตรฐานจีน) 
เรื่องย่อ.
เรื่องราวเล่าถึงจักรพรรดิคังซีแห่งราชวงศ์ชิงและหลี่ อี้หวน เจ้าหญิงองค์สุดท้ายแห่งราชวงศ์หมิงใต้ หลังจากการพิชิตหมิงของชิง หลี่ อี้หวน และลูกหลานที่เหลือของราชวงศ์หมิงก็ล่าถอยไปยังหุบเขาไข่มุกมังกร ที่นั่นพวกเขาได้รับการฝึกฝนภายใต้การแนะนำของเหล่าอาจารย์ เรียนรู้ทักษะต่าง ๆ โดยหวังว่าจะฟื้นฟูราชวงศ์หมิงในสักวันหนึ่ง หลี่ อี้หวนได้รับคำสั่งจากอาจารย์ของเธอให้เข้าใกล้จักรพรรดิคังซี เพื่อหาโอกาสแก้แค้น
หลี่ อี้หวนและจักรพรรดิคังซีพบกันบนถนนในกรุงปักกิ่งและกลายเป็นเพื่อนกันโดยไม่รู้จักตัวตนของกันและกัน ทั้งเจ้าหญิงก็ไม่รู้ตัวตนที่แท้จริงของเธอ พวกเขาต้องเผชิญกับเหตุการณ์ที่คุกคามชีวิตหลายครั้งด้วยกัน ซึ่งในระหว่างนั้นเจ้าหญิงได้เสี่ยงชีวิตของเธอเพื่อช่วยองค์จักรพรรดิ
หลังจากใช้เวลาร่วมกัน ทั้งสองก็ตกหลุมรักกัน แม้ว่าเจ้าหญิงจะมีอคติต่อจักรพรรดิคังซีในตอนแรกก็ตาม แต่เมื่ออยู่กันคนละขั้ว เรื่องราวความรักของพวกเขาจึงเป็นไปไม่ได้
 เจ้าหญิงองค์สุดท้ายของราชวงศ์หมิง เธอถูกสลับตัวตั้งแต่เกิด ซึ่งเธอถูกเลี้ยงดูมาในฐานะลูกสาวของหลี่ ติงกั๋ว โดยที่ไม่รู้ว่าตัวตนที่แท้จริงของเธอคือใคร ด้วยความหวังว่าจะแก้ไขความผิด หลี่ ติงกั๋วจึงหมั้นหมายเธอกับ จู ฉื่อเสฺวียนเพื่อที่เธอจะได้เป็นจักรพรรดินีด้วยการแต่งงาน เมื่อโตขึ้น เธอถูกห้อมล้อมด้วยอาจารย์และเพื่อน ๆ ที่อุทิศทั้งชีวิตเพื่อโค่นล้มราชวงศ์ชิง เนื่องจากเหตุผลด้านสุขภาพ เธอจึงได้รับการยกเว้นจากการฝึกอย่างเข้มงวดตลอดวัยเด็กของเธอ แต่ยังคงรักษาท่าทางร่าเริงและทะเล้นไว้ได้
 เมื่อเธอแอบออกจากบ้านของเธอที่หุบเขาไข่มุกมังกร เธอได้พบกับจักรพรรดิคังซีซึ่งปลอมตัวเป็นชายสามัญชนชื่อหลงซาน และเป็นเพื่อนกับเขา แม้จะอยู่ในฝ่ายเดียวกับฝ่ายต่อต้านราชวงศ์ชิง แต่อี้หวนก็ปรารถนาที่จะใช้ชีวิตอย่างเรียบง่ายและไร้กังวล ขณะที่เธอใช้เวลากับจักรพรรดิคังซีมากขึ้น เธอตระหนักว่าเขาเป็นจักรพรรดิผู้เที่ยงธรรม และค่อย ๆ ล้มเลิกแผนการแก้แค้นของเธอ
 ฮ่องเต้หนุ่มแห่งราชวงศ์ชิง เนื่องจากอายุยังน้อยและไม่มีประสบการณ์ เขายังไม่สามารถรวบรวมอิทธิพลได้เพียงพอ แต่เขาฉลาด ปรับตัวได้ และมุ่งมั่นที่จะรอเวลาของเขาในแผนการเอาชนะเอ๋าไป้ซึ่งเป็นขุนนางผู้ใหญ่และผู้สำเร็จราชการของจักรพรรดิคังซี เขาปลอมตัวเป็นองครักษ์ชื่อหลงซาน ในวันที่เขาปลอมตัวเป็นหลงซาน เขาได้พบกับอี้หวนเมื่อเธอแต่งตัวเป็นผู้ชายและพวกเขาก็กลายเป็นเพื่อนกันอย่างรวดเร็วและเป็นพี่น้องร่วมสาบาน
 เพื่อนสนิทสมัยเด็กและศิษย์พี่ของอี้หวน เธอสวย สงวนตัว และมีความสามารถมากในสิ่งที่เธอทำ เธอหลงรัก จู ฉื่อเสฺวียน แต่ในใจเขามีเพียงอี้หวนเท่านั้น เพื่อแทรกซึมเข้าไปในพระราชวัง เธอใช้ตัวตนของ ฉู่ ว่านซิน ลูกสาวของขุนนางราชวงศ์ชิง และแต่งงานกับจักรพรรดิคังซี ในฐานะพระสนมคนหนึ่งของเขา
 เจ้าชายรัชทายาทแห่งราชวงศ์หมิง ซึ่งสลับตัวตั้งแต่แรกเกิด แท้จริงแล้วเขาเป็นบุตรชายของหลี่ ติงกั๋ว เขามีความเฉลียวฉลาดและได้รับมอบหมายให้ฟื้นฟูราชวงศ์หมิงตั้งแต่อายุยังน้อย จากการหมั้นแบบคลุมถุงชนของเขากับอี้หวนเขามักจะเห็นเธอเป็นภรรยาและคู่หูของเขา แต่ก็ต้องเสียใจเมื่อรู้ว่าอี้หวนรักจักรพรรดิคังซี